মুলাঁ রুজ!

মুলাঁ রুজ! (বাংলা: লাল মিল) ব্যাজ লুরমান পরিচালিত ও প্রযোজিত ২০০১ সালের মার্কিন সঙ্গীতধর্মী চলচ্চিত্র। ব্যাজ লুরমান ও ক্রেইগ পিয়ার্স যৌথভাবে ছবিটির চিত্রনাট্য রচনা করেছেন। এতে অভিনয় করেছেন নিকোল কিডম্যান, ইউয়ান মাকগ্রেগার, জন লেগুইজামু, জিম ব্রডবেন্ট প্রমুখ। ২০০১ সালের ১১ মে কান চলচ্চিত্র উৎসব-এ চলচ্চিত্রটির উদ্বোধনী প্রদর্শনী হয় এবং পরে ২৪ মে অস্ট্রেলিয়া ও ১ জুন যুক্তরাষ্ট্রে মুক্তি পায়। ৭৪তম একাডেমি পুরস্কার আয়োজনে ছবিটি শ্রেষ্ঠ চলচ্চিত্রসহ আটটি বিভাগে মনোনয়ন লাভ করে এবং শ্রেষ্ঠ শিল্প নির্দেশনা ও শ্রেষ্ঠ পোশাক পরিকল্পনা বিভাগে পুরস্কার লাভ করে। ডিজনির বিউটি অ্যান্ড দ্য বিস্ট (১৯৯১) চলচ্চিত্রের দশ বছর পর এটি প্রথম সঙ্গীতধর্মী চলচ্চিত্র, যা একাডেমি পুরস্কারে শ্রেষ্ঠ চলচ্চিত্রের মনোনয়ন লাভ করে। এছাড়া চলচ্চিত্রটি গোল্ডেন গ্লোব পুরস্কারে ছয়টি বিভাগে মনোনয়ন লাভ করে এবং সেরা সঙ্গীতধর্মী বা কমেডি চলচ্চিত্র, সেরা সঙ্গীতধর্মী বা কমেডি চলচ্চিত্রের অভিনেত্রী ও সেরা মৌলিক সুর বিভাগে পুরস্কার লাভ করে এবং বাফটা পুরস্কার-এ ১২টি বিভাগে মনোনয়ন লাভ করে ও ৩টি বিভাগে পুরস্কার লাভ করে। নিকোল কিডম্যান - সেটিন ইউয়ান মাকগ্রেগার - ক্রিস্টিন জিম ব্রডবেন্ট - হ্যারল্ড জিল্ডার রিচার্ড রক্সব্রা - মনরথের ডিউক জন লেগুইজামু - হেনরি দে তলুস ডেভিড ওয়েনহাম - অড্রি ক্যারোলিন ও'কনর - নিনি গ্যারি ম্যাকডোনাল্ড - ডাক্তার লারা মুলচাহি - মমি ফ্রোমে ম্যাথু হুইটেট - স্যাটি কেইথ রবিনসন - লা পেতোমেন নাটালি মেন্ডজা - চীনা ডল দেওবিয়া ওপারিয়া - লা চকলেট লিওনার্দো ডিক্যাপ্রিও ক্রিস্টিন চরিত্রের জন্য অডিশন দিয়েছিলেন। তিনি ইতিপূর্বে ব্যাজ লুরমান পরিচালিত রোমিও + জুলিয়েট চলচ্চিত্রে অভিনয় করেছিলেন। কিন্তু ল্যুরমন এই চরিত্রের জন্য আরও অল্পবয়সী অভিনেতা চান এবং ইউয়ান মাকগ্রেগরকে নির্বাচন করার পূর্বে হিথ লেজার ও জেক ইলেনহলদের এই চরিত্রে নেওয়ার ব্যাপারে চিন্তা করেন। চলচ্চিত্রটি সীমিত মুক্তি পাওয়ার পর প্রথম সপ্তাহে $১৬৭,৫৪০ আয় করে এবং সারাদেশে মুক্তি পাওয়ার পর প্রথম সপ্তাহে $১৩,৭১৮,৩০৬ আয় করে। যুক্তরাষ্ট্র ও কানাডা থেকে ছবিটি $৫৭,৩৮৬,৬০৭ ও এর বাইরে $১২১,৮২৬,৮২৭ আয় করে এবং বিশ্বব্যাপী $১৭৯.২ মিলিয়ন আয় করে। মুলাঁ রুজ! চলচ্চিত্রটি ইতিবাচক সমালোচনা লাভ করে। পর্যালোচনাভিত্তিক ওয়েবসাইট মেটাক্রিটিক-এ ৩৫টি পর্যালচনার ভিত্তিতে ছবিটির রেটিং স্কোর ৬৬%, যা মূলত ছবিটির অনুকূল পর্যালোচনা নির্দেশ করে। রটেন টম্যাটোস-এ ১৯৩টি পর্যালোচনার ভিত্তিতে ৭.১/১০ গড়ে ছবিটির রেটিং ৭৬% এবং এতে বলা হয়েছে পছন্দ হোক বা অপছন্দ, মুলাঁ রুজ! ছবিটিতে স্টাইল রয়েছে। ২০০১ সালে দর্শক জরিপে সেরা চলচ্চিত্রের তালিকায় ছবিটি প্রথম স্থান অধিকার করে। এএফআইয়ের শ্রেষ্ঠ সঙ্গীতধর্মী চলচ্চিত্র "Moulin Rouge!"। ব্রিটিশ বোর্ড অফ ফিল্ম ক্লাসিফিকেশন। সংগ্রহের তারিখ ২১ মার্চ ২০১৭।  "Moulin Rouge!"। বক্স অফিস মোজো। সংগ্রহের তারিখ ২১ মার্চ ২০১৭।  "THE 74TH ACADEMY AWARDS - 2002"। অস্কার। সংগ্রহের তারিখ ২১ মার্চ ২০১৭।  "Leonardo DiCaprio Unleashes a Fearless 'Wolf' Performance"। ভ্যারাইটি। ১১ ফেব্রুয়ারি ২০১৪। সংগ্রহের তারিখ ২১ মার্চ ২০১৭।  "'MOULIN ROUGE' COULD HAVE STARRED HEATH LEDGER, BAZ LUHRMANN REVEALS"। এমটিভি নিউজ। ৫ ফেব্রুয়ারি ২০১১। ৩ জুন ২০১৭ তারিখে মূল থেকে আর্কাইভ করা। সংগ্রহের তারিখ ২১ মার্চ ২০১৭।  "Moulin Rouge!"। মেটাক্রিটিক। সংগ্রহের তারিখ ২১ মার্চ ২০১৭।  "Moulin Rouge!"। রটেন টম্যাটোস। সংগ্রহের তারিখ ২১ মার্চ ২০১৭।  "Moulin Rouge is viewers' favourite"। বিবিসি নিউজ। ২০ ডিসেম্বর ২০০১। সংগ্রহের তারিখ ২১ মার্চ ২০১৭।  দাপ্তরিক ওয়েবসাইট ইন্টারনেট মুভি ডেটাবেজে মুলাঁ রুজ! (ইংরেজি) বক্স অফিস মোজোতে মুলাঁ রুজ! (ইংরেজি) রটেন টম্যাটোসে মুলাঁ রুজ! (ইংরেজি) মেটাক্রিটিকে মুলাঁ রুজ! (ইংরেজি) টেমপ্লেট:ব্যাজ লুরমান